_:n268256259262465e847431aaa0f92db1xb31
<http://schema.org/reviewBody>
"Syn podsvetia je príjemné čítanie plné slovanskej mytológie a fantastiky, ktorá je familiárna a dokáže pohladiť po srdci. Mojim obľúbeným prvkom je Október, čierna mačka, ktorá sa zjaví na prvých stránkach knihy a Lúka stratených vecí - miesto, na ktorom som si istá, že skončila nejedna moja ponožka.\n\nČo sa týka postáv, všetky sú niečím zaujímavé, ale mojim obľúbencom bol Matthew. Je priamym dôkazom toho, že niekedy nemusíme mať mágiu na to, aby sme dokázali veľké veci. Páčili sa mi však aj iné postavy. Artemy, Finn, ale i Sirína s Tatyanou boli príjemnými kúskami skladačky.\n\nJednu hviezdu uberám príbehu z jedného prostého dôvodu - mám pocit, že som z príbehu nevidela dostatočne veľa na to, aby mi prišiel uveriteľný. Niektoré veci by som radšej videla ako ich mala vysvetlené a prerozprávané v príbehu. Som si istá, že niekoľko desiatok strán navyše by tomu pomohli. Autorka sa snažila povedať neskutočne veľa o detailnom svete, ale takto sa zrejme nie všetko zmestilo na stránky knihy."
<https://www.martinus.sk/927239-syn-podsvetia/kniha?z=E4UVUS>